stanford-oval/wikipedia huggingface dataset:
Ballistic, Sadistic

| Ballistic, Sadistic Annihilator |
| --- | --- | --- |

Studioalbumin tiedot
 Julkaistu: 24. tammikuuta 2020
 Tyylilaji: thrash metal
 Kesto: 45.28
 Levy-yhtiö: Silver Linings Music and Neverland Music, Avalon
Listasijoitukset
  5.
Annihilatorin muut julkaisut
| For the Demented 2017 | Ballistic, Sadistic 2020 | Metal II 2022 |
Ballistic, Sadistic on Annihilatorin seitsemästoista studioalbumi, joka julkaistiin 24. tammikuuta 2020.
Kappaleet

Armed to the Teeth – 4.26
The Attitude – 4.02
Psycho Ward – 4.39
I Am Warfare – 4.46
Out with the Garbage – 4.27
Dressed Up for Evil – 4.41
Riot – 3.46
One Wrong Move – 4.36
Lip Service – 5.49
The End of the Lie – 4.16
Arvostelut

Kaaoszine: 8-/10
Metalliluola: 6-/10
V2.fi:
Aiheesta muualla

Ballistic, Sadistic Discogsissa. (englanniksi)
Albumi Ballistic, Sadistic Encyclopaedia Metallum -sivustolla (englanniksi)
Boeing 367-80

| Boeing 367-80 |
| --- | --- |
 Boeing 367-80 lentämässä, taustalla Mount Rainier.
Tyyppi:  kuljetus- ja matkustajalentokone
Alkuperämaa:   Yhdysvallat
Valmistaja:  Boeing
Ensilento:  15. heinäkuuta 1954
Poistettu käytöstä:  1972
Tila:  museoitu
Valmistusmäärä:  1 
Valmistusvuodet:  1954
Kehityskustannukset:  16 milj. USD
Muunnelmat:  Boeing KC-135 Stratotanker Boeing 707
Boeing 367-80, lempinimeltään Dash 80, oli yhdysvaltalaisen Boeingin valmistama suihkumoottorikäyttöisen kuljetus- ja matkustajalentokoneen prototyyppi. Salassa suunniteltu kone esiteltiin yleisölle 14. toukokuuta 1954, ja se lensi ensilentonsa 15. heinäkuuta samana vuonna. Koneen kehitystyö maksoi Boeingille 16 miljoonaa dollaria, mikä vastasi kahta kolmasosaa sen voitoista toisen maailmansodan jälkeen ja yhtä neljäsosaa yhtiön arvosta. Riskin ottaminen osoittautui lopulta kannattavaksi, sillä 367-80:n pohjalta suunniteltiin menestyksekkäät KC-135 Stratotanker ja Boeing 707.
Ainoa valmistettu 367-80 toimi myöhemmin koealustana uusia järjestelmiä ja konetyyppejä suunniteltaessa. Sen siipiin tehtiin muutoksia, joiden avulla tutkittiin erilaisten siipiprofiilien vaikutuksia, ja siipiin asennettiin erilaisia laskusiivekkeitä. Nelimoottorisessa koneessa oli parhaimmillaan käytössä kolmen eri tyypin moottoreita samaan aikaan, ja se jopa muutettiin viisimoottoriseksi asentamalla pyrstöön yksi lisämoottori kolmimoottorisen Boeing 727:n koelentoja varten. Kone poistettiin käytöstä vuonna 1972 ja lahjoitettiin Smithsonian-instituutille. Se lensi viimeisen kerran 27. elokuuta 2003, kun se siirrettiin uudelle sijoituspaikalleen Washingtonin National Air and Space Museumiin.
Tekniset tiedot

Lähde: Boeing, ASME
Yleiset ominaisuudet
Miehistö: 3
Pituus: &&&&&&&&&&&&&039.01000039,01 m
Kärkiväli: &&&&&&&&&&&&&039.062000039,62 m
Siipipinta-ala: &&&&&&&&&&&&0223.&&&&00223 m²
Tyhjäpaino: &&&&&&&&&&034300.&&&&0034 300 kg
Lentopaino: &&&&&&&&&&086200.&&&&0086 200 kg
Polttoainemäärä: 47700
Nuolikulma: 35°
Voimalaite: &&&&&&&&&&&&&&04.&&&&004 × Pratt & Whitney JT3 -suihkuturbiinia; &&&&&&&&&&&&&044.050000044,5 kN  per moottori
Suoritusarvot
Suurin nopeus: 0Virhe lausekkeessa: tunnistamaton sana ”yli”.0Virhe lausekkeessa: tunnistamaton sana ”yli”yli 960 km/h
Lentomatka: &&&&&&&&&&&04830.&&&&004 830 km
Lakikorkeus: 0Virhe lausekkeessa: tunnistamaton sana ”yli”.0Virhe lausekkeessa: tunnistamaton sana ”yli”yli 12 800 m
Matkalentokorkeus: 10 670 m
Kiitotien vähimmäispituus: 2 130 m
Britannian Grand Prix 1949

|  Britannian Grand Prix 1949  |
| --- | --- |

Päivämäärä:  14. toukokuuta 1949
Sijainti:  Silverstone Circuit, Englanti
Ratatyyppi:  moottoirata
Radan pituus:  4,828 km
Kilpailun pituus:  100 kierrosta, 482,79 km
Paalupaikka
Kuljettaja:   Luigi Villoresi   (Maserati)
Paaluaika:  2.09,8
Palkintokoroke
Voittaja:   Emmanuel de Graffenried   (Maserati)
Toinen:   Bob Gerard   (ERA)
Kolmas:   Louis Rosier   (Talbot-Lago)
Nopein kierros
Kuljettaja:   Prinssi Bira   (Maserati)
Kierrosaika:  2.10,4
Britannian Grand Prix 1949 oli Grand Prix -autokilpailu, joka ajettiin 14. toukokuuta 1949. Kilpailu oli toinen Britannian GP, ja se ajettiin Silverstonen radalla. Kilpailun voitti paroni Emmanuel de Graffenried Maseratin 4CLT-autolla.
Tulokset

| Sija | Kuljettaja | Auto | Kierrokset | Aika/keskeytys | Lähtöruutu |
| --- | --- | --- | --- | --- | --- |
| 1 |  Emmanuel de Graffenried | Maserati 4CLT | 100 | 3:52:50.2 | 4 |
| 2 |  Bob Gerard | ERA B | 100 | 3:53:55.4 | 5 |
| 3 |  Louis Rosier | Talbot-Lago T26C | 99 | +1 krs. | 20 |
| 4 |  David Hampshire    Billy Cotton | ERA A | 99 | +1 krs. | 10 |
| 5 |  Philippe Étancelin | Talbot-Lago T26C | 97 | +3 krs. | 8 |
| 6 |  Fred Ashmore | Maserati 4CLT | 97 | +3 krs. | 17 |
| 7 |  George Abecassis | Alta GP | 96 | +4 krs. | 12 |
| 8 |  Dudley Folland    Peter Whitehead | Ferrari 125 | 95 | +5 krs. | 14 |
| 9 |  Brian Shawe-Taylor    Geoffrey Ansell | ERA B | 94 | +6 krs. | 13 |
| 10 |  Johnny Claes | Talbot-Lago T26C | 92 | +8 krs. | 18 |
| 11 |  Duncan Hamilton    Philip Parker | Maserati 6CM | 92 | +8 krs. | 22 |
| Kesk. |  Raymond Mays    Ken Richardson | Ferrari 125 | 81 |  | 19 |
| Kesk. |  Reg Parnell | Maserati 4CLT | 69 |  | 6 |
| Kesk. |  Roy Salvadori | Maserati 4CL | 65 |  | 23 |
| Kesk. |  David Murray | Maserati 4CL | 64 |  | 25 |
| Kesk. |  John Bolster | ERA B | 52 |  | 16 |
| Kesk. |  Peter Walker | ERA B | 50 |  | 3 |
| Kesk. |  Prinssi Bira | Maserati 4CLT | 47 |  | 2 |
| Kesk. |  Louis Chiron | Talbot-Lago T26C | 41 |  | 15 |
| Kesk. |  Yves Giraud-Cabantous | Talbot-Lago T26C | 39 |  | 11 |
| Kesk. |  Anthony Baring | Maserati 4CM | 38 |  | 21 |
| Kesk. |  Luigi Villoresi | Maserati 4CLT | 36 |  | 1 |
| Kesk. |  Cuth Harrison | ERA B | 25 |  | 9 |
| Kesk. |  George Nixon | ERA A | 16 |  | 24 |
| Kesk. |  Tony Rolt | Aitken-Alfa Romeo | 15 |  | 7 |
Bologojen junaturma

Bologojen junaturma tapahtui 27. marraskuuta 2009 Venäjällä lähellä Bologojen kaupunkia Novgorodin ja Tverin alueiden rajalla, kun Moskovasta Pietariin matkalla olleen pikajuna Nevski Ekspressin viimeiset vaunut suistuivat raiteilta. Uutistoimistojen Itar-Tass ja Interfax mukaan onnettomuudessa kuoli ainakin 39 ihmistä ja loukkaantui useita kymmeniä. Kaikkiaan junassa oli lähes 700 matkustajaa. Venäjän hätätilaministeriön tiedottaja kuitenkin kiisti tiedot 39 kuolleesta.
Venäjän viranomaiset ovat vahvistaneet turman syyksi terrori-iskun. Tutkijat vahvistivat löytäneensä alueelta pommin osia. Turmapaikalla räjähti toinen pommi myöhemmin samana päivänä ja liikenne pysäytettiin uudelleen.
Iskun tekijäksi ilmoittautui seuraavalla viikolla pohjoiskaukasialainen islamistikapinallisryhmä. Kavkaz Center -sivustolla julkaistun kirjeen lähettäjäksi ilmoitettiin Kaukasian emiraatin asevoimien päämaja.
Bhowali

| Bhowali |
| --- | --- |

 Bhowali
 Koordinaatit: 29.38°N, 79.52°E 
Valtio:  Intia
Osavaltio:  Uttarakhand
Piirikunta:  Nainital
Väkiluku (2011):  6 309
Infobox OKVirheellinen NIMI-arvo: 
Bhowali on Intian Uttarakhandin osavaltiossa sijaitseva noin 6 300 asukkaan kaupunki, joka kuuluu Nainitalin piirikuntaan. Se sijaitsee 11 kilometrin päässä piirikunnan pääkaupungista Nainitalista. Bhowalissa sijaitsee muun muassa vuonna 1912 perustettu tuberkuloosiparantola, jonka tunnetuimpiin asiakkaisiin lukeutuu Jawaharlal Nehrun vaimo Kamala Nehru.
Intian vuoden 2011 väestönlaskennan mukaan Bhowalin asukasluku oli 6 309 henkeä. Asukkaista noin 85 prosenttia on uskonnoltaan hindulaisia ja 13 prosenttia muslimeita. Kristittyjen määrä jää hieman alle kahden prosentin.
Aiheesta muualla

Kuvia tai muita tiedostoja aiheesta Bhowali Wikimedia Commonsissa
Breviario

Kölnistä peräisin oleva nuotinnettu breviarium, ollut käytössä Suomessa.
Breviario eli breviarium (lat. brevis, "lyhyt") on hetkipalvelusten kirja, joka sisältää kristillisten (alkuperältään katolisten) hetkipalvelusten, kuten laudes, vesper ja kompletorio, kaavat ja niissä lauletut virret, antifonit, psalmit, lukukappaleet, Raamatun kiitosvirret ja rukoukset.
Rukoileva kirkko on tunnettu suomalainen breviario.
Aiheesta muualla

Universalis Online Breviary
Latin-English Catholic Roman Breviary 1911 ed.
Anebyn kunta

| Anebyn kunta |
| --- | --- |
 vaakuna

Valtio:   Ruotsi
Lääni:  Jönköpingin lääni
Maakunta:  Småland
Keskustaajama:  Aneby
Kuntakoodi:  0604
Pinta-ala  ():  
 – Maa:  517,68 km²
Väkiluku (31.12.2020)  ():  6 821
 – Väestötiheys:  12,6 as./km²
 
 www.aneby.se 
Infobox OKVirheellinen NIMI-arvo: 
Anebyn kunnan alueella sijainneet pitäjät.
Anebyn kunta (ruots. Aneby kommun) on Jönköpingin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Aneby.
Kunnan maapinta-ala on 517,68 neliökilometriä (1.1.2016) ja asukasluku 6 821 henkeä (31.12.2020).
Vuonna 2007 kunnassa oli 55,89 km² peltoa, joten saman ajankohdan maapinta-alaan vertaamalla saadaan peltojen osuudeksi 10,7 prosenttia kunnan maapinta-alasta.
Kuntajaon kehitys

Anebyn kunnan alueella oli vuonna 1863 kahdeksan pitäjää, kun uudet kunnallislait astuivat voimaan. Jokaisesta pitäjästä muodostettiin maalaiskunta. Vuoden 1952 kuntauudistuksessa ne yhdistettiin kahdeksi "suurkunnaksi":
Bredestad (Askeryd, Bredestad, Bälaryd, Frinnaryd ja Marbäck)
Hullaryd (Haurida, Lommaryd ja Vireda).
Nämä kaksi yhdistettiin Anebyn maalaiskunnaksi vuonna 1967, ja vuonna 1971 nimi lyheni nykyiseksi Anebyn kunnaksi. Nykyinen kunta sai nimensä Anebyn taajaväkisen yhdyskunnan mukaan, joka oli vuosina 1923–1966 sijainnut Bredestadin ja Bälarydin pitäjissä.
Väestönkehitys

| Anebyn kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 7 212 | 7 212 |
| 1955 | 1955 |    | 7 057 | 7 057 |
| 1960 | 1960 |    | 6 874 | 6 874 |
| 1965 | 1965 |    | 6 645 | 6 645 |
| 1970 | 1970 |    | 6 296 | 6 296 |
| 1975 | 1975 |    | 6 508 | 6 508 |
| 1980 | 1980 |    | 6 873 | 6 873 |
| 1985 | 1985 |    | 6 897 | 6 897 |
| 1990 | 1990 |    | 7 159 | 7 159 |
| 1995 | 1995 |    | 7 169 | 7 169 |
| 2000 | 2000 |    | 6 682 | 6 682 |
| 2005 | 2005 |    | 6 576 | 6 576 |
| 2010 | 2010 |    | 6 393 | 6 393 |
| 2015 | 2015 |    | 6 537 | 6 537 |
| 2020 | 2020 |    | 6 821 | 6 821 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 683 | 10,4 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 136 | 2,1 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 295 | 4,5 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 5 423 | 83,0 |
Hieman vanhempien vuoden 2009 lopun tietojen mukaan kunnassa asui 43 Suomessa syntynyttä, mikä vastasi 0,7 prosenttia kunnan väestöstä.
Vielä vanhempien vuoden 1984 lopun tietojen mukaan 2,4 prosenttia kunnan asukkaista oli ulkomailla syntyneitä. Tuolloin kunnassa asui 40 Suomessa syntynyttä, mikä vastasi 0,6 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 185 165 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 58 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 19,3 %
18–64-vuotiaat: 60,2 %
65 vuotta täyttäneet: 20,4 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 7,5 | 6,6 |
|   | jalostus | 42,7 | 33,2 |
|   | palvelut | 45,8 | 57,3 |
|   | tuntematon | 3,9 | 2,8 |
|   | Työpaikkoja ja työllisiä | 2 541 | 3 143 |
|   | työpaikkaomavaraisuus | 80,8 |  |
Taajamat

Kunnassa on 3 taajamaa, joiden osuus kunnan väestöstä vuoden 2010 lopussa oli 60,7 prosenttia. Taajamien ulkopuolella asui tuolloin 2 511 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Aneby | 3 367 |
| 2 | Sundhultsbrunn | 311 |
| 3 | Frinnaryd | 204 |
Kunnan keskustaajama on lihavoitu.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Haurida
Hullaryd
Vireda
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Askeryds kyrkby
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Anebyn kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 5 | 6 | 7 | 6 | 6 | 5 | 6 | 5 | 6 | 3 | 4 | 5 | 4 | 6 | {{{m2022}}} |
|   | Keskustapuolue | 13 | 13 | 11 | 10 | 10 | 9 | 8 | 8 | 6 | 6 | 7 | 8 | 8 | 7 | {{{c2022}}} |
|   | Liberaalit | 4 | 4 | 3 | 2 | 4 | 3 | 2 | 2 | 2 | 4 | 4 | 3 | 1 | 2 | {{{fp2022}}} |
|   | Kristillisdemokraatit | 3 | 3 | 4 | 5 | 4 | 5 | 7 | 5 | 8 | 9 | 8 | 5 | 5 | 5 | {{{kd2022}}} |
|   | Ympäristöpuolue vihreät | 0 | 0 | 0 | 1 | 1 | 2 | 1 | 1 | 2 | 1 | 2 | 2 | 2 | 1 | {{{mp2022}}} |
|   | Ruotsin sosiaalidemokraattinen työväenpuolue | 10 | 9 | 10 | 11 | 10 | 11 | 11 | 14 | 11 | 12 | 10 | 9 | 11 | 9 | {{{s2022}}} |
|   | Vasemmistopuolue | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 1 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 3 | 3 | 4 | {{{sd2022}}} |
|   | Muut | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | {{{övr2022}}} |
|   | Yhteensä | 35 | 35 | 35 | 35 | 35 | 35 | 35 | 35 | 35 | 35 | 35 | 35 | 35 | 35 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Askerydin piiri
Bredestadin piiri
Bälarydin piiri
Frinnarydin piiri
Hauridan piiri
Lommarydin piiri
Marbäckin piiri (Småland)
Viredan piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Aneby
Askeryd
Frinnaryd
Lommaryd
Haurida-Vireda
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Askeryd
Bredestad
Bälaryd
Frinnaryd
Haurida
Lommaryd
Marbäck
Vireda
Seurakunnat > Kirkot

Bredestadin kirkko
Bälarydin kirkko
Frinnarydin kirkko
Hauridan kirkko
Lommarydin kirkko
Marbäckin kirkko
Viredan kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Anebyn kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Aneby kommun – Kuntajaon kehitys on käännöstä.
Jönköpingin läänin kunnat
Kartta Anebyn kunnan piireistä.
Käännös suomeksi
Axel Haartman

Axel Haartman
Haartmanin suunnittelema Luostariväen muistomerkki osana muualle haudattujen muistopaikkaa Naantalin kirkon hautausmaalla. Muistomerkki on vuodelta 1931.
Axel August Haartman (14. tammikuuta 1877 Turku – 15. lokakuuta 1969 Turku) oli suomalainen taidemaalari. Hän maalasi pastelli- ja öljyväritöitä sekä runsaasti muotokuvia ja on maalannut muun muassa Ylimarkun kirkon alttaritaulun 1933. 1910-luvulla hän oli turkulaisen modernismin merkittävimpiä nimiä ja ilmensi teoksissaan suomalaisen taiteen koloristista kautta.
Elämä ja ura

Haartman opiskeli Turun piirustuskoulussa 12-vuotiaasta 1889–1892. Häntä auttoi maalarin uralla alkuun eno taidemaalari Casper Wrede, ja Turussa hän sai opetusta myös Victor Westerholmilta. Myöhemmin, 1894–1898, hän jatkoi opintoja Helsingissä Suomen Taideyhdistyksen piirustuskoulussa sekä ulkomailla Pariisissa 1906–1907 Jaques Emile Blance-Lucien Simon johdolla, Kööpenhamissa P. S. Kröyerin oppilaana ja 1920 Münchenissä, jossa hänen opettajansa oli Wassily Kandinsky. Suuren osan nuoruuttaan hän vietti ulkomailla ja rahoitti oleskelunsa kirjoittamalla artikkeleita kotimaisiin lehtiin.
Haartman myös opetti Turun piirustuskoulussa. Hänen oppilaitaan oli muun muassa Wäinö Aaltonen, jonka uraa hän tuki myöhemmin. Taiteilijanuran ohella hän toimitti Veckans Krönika -lehteä ja työskenteli Gösta Stenmanin taidesalongissa 1917–1920. Hän oli Turun taidemuseon intendentti 1923–1953. Professorin avonimi hänelle myönnettiin 1947.
Haartman asui vuodesta 1923 Naantalissa, jonne hän rakennutti arkkitehti Erik Bryggmanin suunnitteleman Haartmanin talon. Vuonna 2012 talosta löytyi inventointitöiden yhteydessä toistakymmentä aiemmin tuntematonta Haartmanin tekemää muotokuvaa ja luonnosta. Talo on museona, ja sitä ylläpiti Haartmanin puolison Hedvig Haartmanin mukaan nimensä saanut Hedvigs minne -yhdistys. Haartman kuului äitinsä puolelta Wreden sukuun.
Elokuussa 2017 ilmoitettiin, että Hedvigs minne rf lahjoittaa Casa Haartmanin, taide- ja esinekokoelman sekä sijoitussalkun Åbo Akademin säätiölle.
Muuta

Leo Tavio tuotti 1957 lyhyen dokumenttielokuvan Axel Haartman – Taiteilijan arkea.
Kirjallisuutta

Haartman, Axel: Taideaarteita: värin ja muodon mestareita Turun taidemuseon kokoelmista. Suom. Helka Heinonen. Aura, 1945.
Till det gångna. Turun taideyhdistyksen 50-vuotisjuhlajulkaisu. Turun taideyhdistys, 1941.
Aiheesta muualla

Axel Haartman Kansallisgallerian kokoelmissa
Toivonen, Hanna: Lähes vuosisata naantalilaisen herrasmiehen taidetta (Kulttuuri) ts.fi.  15.7.2007. Turku:  TS-Yhtymä Oy.[vanhentunut linkki]
Bhojpurin piirikunta

| Bhojpurin piirikunta भोजपुर, Bhojapura |
| --- | --- |

 Bhojpurin piirikunnan sijainti Nepalissa.
 Koordinaatit: 27.167°N, 87.051°E 
Valtio:     Nepal
Nepalin kehitysalueet:  Itäinen kehitysalue
Nepalin vyöhykkeet:  Kosi
Hallinto:  
 – hallinnollinen keskus:  Bhojpur (7 446 as., 2011)
Pinta-ala  ():  1 507 km²
Väkiluku (2011)  ():  182 459
 – väestötiheys:  121 as./km²
HDI (2011):  0,479
Lyhenteet:  
 – ISO 3166:  NP-KO
 
ddcbhojpur.gov.np
 Bhojpurin piirikunnan kartta. Piirikunnan hallintokeskus Bhojpurin sijainti on merkitty sinisellä symbolilla kartan keskiosiin. 
Bhojpurin piirikunta (nepaliksi भोजपुर, Bhojapura) on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeellä.
Bhojpurin piirikunta rajautuu pohjoisessa  Sankhuwasabhan, idässä Dhankutan, etelässä  Udayapurin sekä lännessä Khotangin ja Solukhumbun piirikuntaan.
Bhojpurin piirikunnassa asui vuonna 2011 yhteensä 182 459 henkeä (203 018 as. vuonna 2001). Piirikunnan pinta-ala on 1 507 neliökilometriä ja väestötiheys 121 as./km2. Hallinnollinen keskus on Bhojpur (7 446 as., 2011), joka sijaitsee linnuntietä runsas 180  kilometriä Kathmandusta itäkaakkoon. Vuonna 2011 piirikunnassa ei ollut lainkaan kaupunkeja, mutta vuonna 2014 sinne perustettiin vierekkäisten kyläkomiteoiden alueita ja väestöä yhdistämällä sen ensimmäiset kaupungit: Bhojpur ja Sadanand.
Luonnonmaantieteellisesti piirikunta ryhmitellään yleensä Nepalin Itäiseen kumpuvyöhykkeeseen kuuluvaksi. Tarkemmassa jaottelussa piirikunnasta 2,7 % voidaan luokitella alavampaan trooppiseen, 30,5 % ylempään trooppiseen, 49,8 % subtrooppiseen, 15,1 % lauhkeaan ja 1,7 % subalpiiniseen kasvillisuusvyöhykkeeseen.
Bhoipurin kaupunkia.
Aiheesta muualla

Kuvia tai muita tiedostoja aiheesta Bhojpurin piirikunta Wikimedia Commonsissa
Bridgetown

| Bridgetown |
| --- | --- |

 vaakuna
 Bridgetownin sijainti Barbadoksen lounaisrannalla
Valtio:  Barbados
Pinta-ala:  
 – Kokonaispinta-ala:  40 km²
Väkiluku (2010):  94 000
 – Väestötiheys:  2 350 as./km²
Infobox OKVirheellinen NIMI-arvo: 
Bridgetown on Barbadoksen pääkaupunki. Sen asukasluku oli vuoden 2007 väestönlaskennassa 91 665; vuoden 2010 arvio on noin 94 000 asukasta. Kaupunki on suosittu matkailukohde Länsi-Intian saaristossa.
Bridgetownin perustivat britit vuonna 1628. Siitä tuli merkittävä kauppasatama, jonka kautta kulki sekä orjia että tavaraa. Sillä on merkittävä rooli myös brittiläisen imperiumin leviämisessä alueella.
Bridgetownissa on nykyaikainen ja toimiva infrastruktuuri: langattomia internetpalveluita, internetkahviloita ja muutenkin tehokas tietoliikenne, maakaasuverkko ja juomakelpoinen vesijohtovesi. Kaupungin laidalla on suuri Sherbournen kokouskeskus, jossa järjestettiin 1994 YK:n kansainvälinen konferenssi kestävästä kehityksestä pienissä saarivaltioissa.
Bridgetownin krikettistadion on yksi Karibian alueen hienoimmista. Stadion uusittiin vuoden 2007 maailmancupia varten. Vuonna 2007 kriketin maailmancupin loppuottelu pelattiin Bridgetownissa.
Historiallinen Bridgetown ja sen varuskunta, Garrison Historic Area, on Unescon maailmanperintökohde vuodesta 2011.
Ilmasto

Bridgetownissa on Köppenin ilmastoluokituksen mukaan trooppinen savanni-ilmasto. Vuoden ympäri on kuumaa, syksyllä on sateista ja keväällä kuivaa. Vuoden keskilämpötila on noin 26 °C ja keskimääräinen sademäärä 1 330 millimetriä. Kesäkuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 25 °C. Sateisin kuukausi on lokakuu, jolloin sataa keskimäärin noin 180 millimetriä. Maaliskuu puolestaan on kuivin kuukausi. Silloin keskimääräinen sadanta on 40 millimetriä.
Aiheesta muualla

Kuvia tai muita tiedostoja aiheesta Bridgetown Wikimedia Commonsissa